Juostilė
Juostilė - tiesi linija, jungianti įvairius priešistorinės kilmės objektus, įskaitant stovinčius akmenis ir akmenų ratus, piliakalnius, pilkapius, pilis, senovines kapavietes, senas bažnyčias, senas kelių sankryžas, brastas per upes, senų kelių fragmentus bei apylinkės žymesnių kalvų viršūnes.. Linija vadinama juostile tik tada, jei ji jungia keturis ar daugiau priešistorinius objektus. Tokių linijų ilgis gali būti iki kelių dešimčių kilometrų. Šį reiškinį 1926 m. pirmą kartą aprašė Alfredas Vatkinsas (Alfred Watkins) knygoje „The Old Straight track . A. Vatkinsas manė, kad pastarosios linijos yra seni prekybos keliai, kurie senovėje ėjo per visuomeniškai reikšmingas vietas. Tokia tiesi linija angliškai yra vadinama „Ley“. Linijos tiesumas yra lengvai nustatomas žemėlapio pagalba arba navigacijos priemonėmis. Tačiau iki šiol nėra aišku, kodėl senoviniai monumentai yra tiesioje linijoje.